Ding Ling. Ding Ling (; 1904-yil 12-oktyabr — 1986-yil 4-mart) — XX asrning eng mashhur xitoylik ayol yozuvchilardan biri. U 1951-yilda adabiyot boʻyicha Sovet Ittifoqining Stalin nomidagi ikkinchi mukofotiga sazovor boʻlgan. Yoshligi. Ding Ling Hunan provinsiyasining Linli shahrida zodagonlar oilasida tugʻilgan. Otasidan uch yoshida yetim qolgan. Yolgʻiz ona oʻqituvchilik qilib mashaqqat bilan farzandlarini tarbiyalagan. Ding Ling keyinchalik bolalik xotiralaridan kelib chiqib, onasining boshidan kechirganlarini „"Ona" „ nomli romanida tasvirlagan. U uch yuzdan ortiq asarlar muallifidir. Onasidan matonat sabogʻini olgan boʻlajak adib yoshligidanoq faol boʻlgan. Ding Ling 1920-yilda oila urf-odatlarini buzgan holda amakivachchasiga turmushga chiqishdan voz kechib, Shanxayga qochib ketdi. U 1986-yil 4-martda Pekinda vafot etgan. Ding Lingga Shen Kongven va shoir Xu Yepin kabi zamonaviy yozuvchilarning taʼsiri yuqori boʻlgan. Eng mashhur hikoyalaridan biri 1927-yilda nashr etilgan "“Sofiya xonimning kundaligi“dir." Unda yosh bir ayolning baxtsiz hayoti, sinovlarga boy muhabbati tasvirlangan. Bu asarning yaratilishiga 1920-yillarda Xitoyda paydo boʻlgan „Yangi ayol“ harakati bevosita taʼsir qilgan. 1931-yilda kommunistlar bilan aloqadorlikda ayblangan Xu Yepin qatl etiladi va buning taʼsirida Ding Ling chap qanot yozuvchilar ligasi faoliyatiga qoʻshiladi. Siyosiy faoliyati. Kommunistik inqilobiy harakatda ayblangan Ding Ling 1933-yildan 1936-yilgacha Gomindan hukumati tomonidan uch yil muddatga uy qamogʻiga olingan. Biroq u yerdan qochib ketib, Yunan kommunistik bazasiga qoʻshilgan. Maʼlum vaqtdan soʻng Xitoy adabiyoti va sanʼati uyushmasi direktori boʻlib ishlaydi. U „"8-martdagi fikrlar"“ nomli maqolasida partiyaning ayollarga boʻlgan munosabatini, erkaklarning ayollarga nisbatan bepisand qarashini ayovsiz tanqid ostiga oladi. Lekin maqola Mao Tszedun va partiya rahbariyati tomonidan qattiq qoralangani uchun Ding Ling oʻz qarashlaridan voz kechishga majbur boʻlgan. Uning 1948-yilda yozilgan „"Sanggan daryosida porlagan quyosh"“ romanida qishloqlardagi yer-suv islohotining salbiy oqibatlari bayon qilingan. Bu asari uchun 1951-yilda adabiyot boʻyicha Stalin mukofotiga sazovor boʻlgan. Aytishim mumkinki, agar menda Gʻarb adabiyoti taʼsiri boʻlmaganida, ehtimol, oʻz asarlarimni yoza olmagan boʻlardim. Ruhiy iztirobga tushgan paytlarim Lotin Amerikasi va Afrika adabiyotini oʻqib tasalli topdim, deydi yozuvchi gʻarb adabiyoti haqida toʻxtalarkan.